 Wasiirku, waxa uu sheegay in dalka Somaliland uu ku jiro hayaan horusocod, waxaanu yidhi, Anaguna intayadii imika ayaanu gudanaynaa oo Odayaal ayaanu nahay, oo mar dhaw ayaanu iska fadhiisanaynaa ee waa in aad idinku halkaa ka sii amba qaadaan, imikana dalku wuu fiican yahay oo maalin walba waxbaa ku kordha oo maalin walba maalintii hore way ka sii fiicnaanaysaa, haddii aad dalka dhawr sanadood dib u eegto siduu ahaa iyo imika wax wayn ayaa u dhaxeeya, laakiin had iyo gooraale markaad meeshaa taagan tahay, bani aadamku meeshaa uu taagan yahay wuu dhaliilaa oo inuu hore uga sii socdo ayuu jecel yahay, taa macnaheedu maaha marka aad doonaysid inaad hore uga sii socotid in aanad ka fiicnayn shalay, shalay waad ka fiican tahay, laakiin waxa la qawadaa xawliga lagu socdo. 